**Dillon Dubé** (s. 20. heinäkuuta 1998 Golden, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Calgary Flamesin organisaatiossa. Hän on pelipaikaltaan keskushyökkääjä, mutta osaa pelata myös laidassa.

Pelityyli
---------

*The Sports Forecaster* -sivuston mukaan Dubé on monipuolinen ja kilpailuhenkinen kahden suunnan hyökkääjä. Hän on kohtalaisen hyvä pelaaja hyökkäyssuuntaan ja voi pelata lähes kaikissa hyökkääjän rooleissa. Dubé tekee jäällä hyödyllistä "näkymätöntä" työtä eli ei juuri erotu hyvässä eikä pahassa pelatessaan. Hänen rahkeidensa ei ole kuitenkaan aina uskottu riittävän NHL-tasolla alempia ketjuja korkeampaan rooliin. Dubén tulisi myös lisätä voimaa.

Ura
---

### Seuraura

Dubé syntyi Brittiläisen Kolumbian Goldenissa, mutta kasvoi ja aloitti jääkiekkoilun Albertan Cochranessa. Hän siirtyi juniorina sittemmin Airdrie Xtremeen ja kävi tämän jälkeen Athol Murray College of Notre Damea pelaten Saskatchewanin paikallisia juniorisarjoja Notre Dame Argosin paidassa. Dubé voitti kauden 2012–2013 päätteeksi SSMHL:n mestaruuden. Kelowna Rockets varasi hänet 21. pelaajana WHL:n varaustilaisuudessa 2013. Kauden 2013–2014 päätteeksi Dubé voitti Argosissa SMHL:n mestaruuden. Hän edusti samalla kaudella myös Team Albertaa Western Canada Challenge Cupissa, joka päättyi kultaan. Dubé debytoi myös Rocketsin WHL-joukkueessa, jossa hän pelasi yhden playoff-ottelun.

WHL:n tulokaskaudellaan 2014–2015 Dubé teki 45 runkosarjaottelussa tehot 17+10=27 ja 18 playoff-ottelussa tehot 5+6=11. Hän voitti kauden päätteeksi liigan mestaruuden, Ed Chynoweth Cupin. Kaudella 2015–2016 Dubé oli Rocketsin toiseksi paras syöttäjä ja kolmanneksi paras pistemies tehoilla 26+40=66. Hän pelasi kauden aikana myös CHL Top Prospects Gamessa.

Calgary Flames varasi Dubén toisella kierroksella 56. pelaajana NHL:n varaustilaisuudessa 2016. Kaudella 2016–2017 hän pelasi WHL:n runkosarjassa loukkaantumisen vuoksi vain 40 runkosarjaottelua, mutta teki niissä kuitenkin 55 tehopistettä. Pudotuspeleissä Dubé oli Rocketsin paras syöttäjä 14 syöttöpisteellään. Maaliskuussa 2017 hän teki kolmivuotisen tulokassopimuksen Flamesin kanssa. Toukokuussa Dubé liittyi amatööritry-out -sopimuksella vahvistamaan seuran farmijoukkue Stockton Heatia AHL:n pudotuspeleihin. Hän pelasi siellä yhden ottelun.

Kaudeksi 2017–2018 Dubé palasi Kelowna Rocketsin WHL-joukkueen vahvuuteen. Hän nousi joukkueen varakapteeniksi. Dubé oli tehoilla 38+46=84 Rocketsin toiseksi paras pistemies Kole Lindin jälkeen. Hänet valittiin kauden päätteeksi WHL:n läntisen konferenssin toiseen tähdistökentälliseen. WHL-kauden päätteeksi, huhtikuussa 2018 Dubé siirtyi amatööritry-out -sopimuksella Stockton Heatin AHL-joukkueeseen, jossa hän pelasi kuusi runkosarjaottelua tehden neljä syöttöpistettä.

Dubé otti syksyn 2018 harjoitusleirin päätteeksi paikan Calgary Flamesin NHL-kauden 2018–2019 avauskokoonpanosta. Hän teki NHL-debyyttinsä runkosarjan avauskierroksella 3. lokakuuta 2018 vieraissa Vancouver Canucksia vastaan. Dubé sai ottelussa jääaikaa 9.07 minuuttia ja hän keräsi teholukeman -1.

Elokuussa 2021 Dube teki Flamesin kanssa kolmevuotisen ja yhteensä 6,9 miljoonan dollarin arvoisen jatkosopimuksen.

### Maajoukkueura

Dubé pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi maailmanmestaruuteen ja ensimmäinen turnaus hopeaan. Hän toimi vuoden 2018 mestaruuteen päättyneessä turnauksessa Kanadan kapteenina.

Dubé pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti kultaa. Dubé nimettiin myös Canada Whiten joukkueeseen marraskuun 2015 World U-17 Hockey Challengeen, mutta loukkaantuminen kuitenkin esti hänen osallistumisensa.

Muuta
-----

Dubén isoveli Jake on pelannut jääkiekkoa puolustajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Notre Dame Argos | SMHL | 4 | 2 | 0 | 2 | 0 | 3 | 0 | 1 | 1 | 14 |
| 2013–2014 | Notre Dame Argos | SMHL | 44 | 21 | 42 | 63 | 65 | 12 | 5 | 8 | 13 | 18 |
|  | Kelowna Rockets | WHL | – | – | – | – | – | 1 | 0 | 0 | 0 | 0 |
| 2014–2015 | Kelowna Rockets | WHL | 45 | 17 | 10 | 27 | 12 | 18 | 5 | 6 | 11 | 8 |
|  | Kelowna Rockets | M-Cup | – | – | – | – | – | 5 | 0 | 1 | 1 | 12 |
| 2015–2016 | Kelowna Rockets | WHL | 65 | 26 | 40 | 66 | 50 | 18 | 2 | 5 | 7 | 16 |
| 2016–2017 | Kelowna Rockets | WHL | 40 | 20 | 35 | 55 | 40 | 17 | 7 | 14 | 21 | 18 |  |  |  |  |  |  | JMM | 7 | 0 | 3 | 3 | 4 |
|  | Stockton Heat | AHL | – | – | – | – | – | 1 | 0 | 0 | 0 | 0 |
| 2017–2018 | Kelowna Rockets | WHL | 53 | 38 | 46 | 84 | 52 | 4 | 2 | 0 | 2 | 14 | Kakkostähdistö |  |  |  |  |  | JMM | 7 | 3 | 2 | 5 | 2 |
|  | Stockton Heat | AHL | 6 | 0 | 4 | 4 | 2 | – | – | – | – | – |
| 2018–2019 | Calgary Flames | NHL | 25 | 1 | 4 | 5 | 4 | – | – | – | – | – |
|  | Stockton Heat | AHL | 37 | 15 | 24 | 39 | 24 | – | – | – | – | – |
| 2019–2020 | Calgary Flames | NHL | 45 | 6 | 10 | 16 | 6 | 10 | 4 | 1 | 5 | 2 |
|  | Stockton Heat | AHL | 13 | 4 | 9 | 13 | 8 | – | – | – | – | – |
| 2020–2021 | Calgary Flames | NHL | 51 | 11 | 11 | 22 | 20 | – | – | – | – | – |
| 2021–2022 | Calgary Flames | NHL | 79 | 18 | 14 | 32 | 20 | 12 | 0 | 1 | 1 | 2 |
| 2022–2023 | Calgary Flames | NHL | 82 | 18 | 27 | 45 | 47 | – | – | – | – | – |
| 5 kautta | yhteensä | NHL | 282 | 54 | 66 | 120 | 97 | 22 | 4 | 2 | 6 | 4 |
| 4 kautta | yhteensä | AHL | 56 | 19 | 37 | 56 | 34 | 1 | 0 | 0 | 0 | 0 |

Lähteet
-------

* Dillon Dubé The Internet Hockey Databasessa (englanniksi)
* Dillon Dubé Eurohockey-sivustolla (englanniksi)
* Dillon Dubé *Elite Prospects*. Everysport Media Group AB.  (englanniksi)

### Viitteet

1. 1 2 3 4  Dillon Dubé The Internet Hockey Databasessa (englanniksi)
2. 1 2 3 4 5 6 7  Dillon Dubé *Elite Prospects*. Everysport Media Group AB.  (englanniksi)
3. 1 2  Dillon Dube Stats, Profile, Bio, Analysis and More *sportsforecaster.com*. XML Team Solutions, LLC. Viitattu 7.1.2018. (englanniksi)
4. ↑  FLAMES SIGN DILLON DUBE  24.3.2017. Calgary Flames. Viitattu 7.1.2018. (englanniksi)
5. ↑  McCullough, Dylan: Rockets Dillon Dube to join AHL's Stockton Heat for playoffs *kelownanow.com*.  2.5.2017. KelownaNow. Viitattu 7.1.2018. (englanniksi)
6. ↑  FLAMES ASSIGN DILLON DUBE TO STOCKTON HEAT  2.4.2018. Calgary Flames. Viitattu 13.11.2018. (englanniksi)
7. ↑  Calgary Flames - Vancouver Canucks - October 3rd, 2018 *NHL.com*.  3.10.2018. National Hockey League. Viitattu 13.11.2018. (englanniksi)
8. ↑